शराब बेचने के फैसले पर पुनर्विचार करे सरकार : बैस
शराब के खिलाफ 250 से ज्यादा प्रदर्शन, अब तक लाखों लोग विरोध में उतरे सड़क पर
महासमुंद: लोगों का विरोध रंग लाया; फोर्स और ठेकेदार ने सामान समेटा तो लोगों ने होली के पहले उड़ाया खुशियों का गुलाल
प्रदेश में पिछले 15 दिनों में शराब के विरोध में 250 से ज्यादा विरोध प्रदर्शन हो चुके हैं। इनमें एक लाख से ज्यादा लोगों ने सड़क पर उतरकर शराब का विरोध किया। विरोध करने वालों में महिलाओं की संख्या ज्यादा है। धरना, प्रदर्शन, चक्काजाम जैसे आंदोलनों में शामिल 900 से ज्यादा लोगों पर पुलिस ने केस दर्ज किए हैं। शराबबंदी की मांग प्रदेश के हर जिले से उठ रही है। प्रदेश के 27 जिलों में से 19 जिलों में शराब के खिलाफ आंदोलन कर रहे लोगों को पुलिस और शराब ठेकेदार धमका भी रहे हैं।
हाइवे किनारे की दुकानों को आबादी क्षेत्र में शिफ्ट करने का विरोध
शराब दुकानों का सबसे अधिक विरोध आबादी क्षेत्रों में खुलने वाले नए दुकानों को लेकर है। सभी जिलों में नेशनल और स्टेट हाइवे के किनारे से दुकानों को हटाया जा रहा है। कवर्धा, बालोद, राजनांदगांव, महासमुंद, कोरिया, मुंगेली, बस्तर, कोंडागांव, नारायणपुर, बीजापुर, दंतेवाड़ा, सुकमा, रायगढ़, बिलासपुर, अंबिकापुर, सूरजपुर समेत पूरे प्रदेश में प्रदर्शन हो चुके हैं।
कवर्धा व बेमेतरा मंे दुकान की नींव को महिलाओं ने मिट्टी से भरा
कवर्धा शहर में समेत खुंटू, पांडातराई, सूरजपुरा (पंडरिया) के शहरी और ग्रामीण क्षेत्रों में लोग प्रदर्शन कर चुके हैं। यहां 19 दुकानों को आबादी क्षेत्र में शिफ्ट करने का विरोध हो रहा है। इसी तरह बेमेतरा जिले में सात दुकानों की शिफ्टिंग को लेकर लोग कलेक्ट्रेट का घेराव कर चुके हैं। इन दोनों जगह 2,600 से ज्यादा लोग शामिल हुए। छात्र-छात्राएं भी कलेक्टर को ज्ञापन सौंपे। बेमेतरा के कोबिया में महिलाओं ने पहले कलेक्टोरेट घेरा, इसके बाद कोबिया वार्ड में नए शराब दुकान के लिए खोदे गए नींव को मिट्टी से भर दिया। यहां निर्माण काम में लगे पंप में भी मिट्टी भर दिया था।
हर जगह महिलाएं कर रही प्रदर्शन
राजनांदगांव जिले के अर्जुनी में शराब दुकान की तय जगह पर ग्रामीण बैठकर प्रदर्शन कर चुके हैं। शहर की मोहारा देसी शराब दुकान को लेकर वार्डवासियों ने की निगम में नारेबाजी। खैरागढ़ के धर्मपूरा में भी ग्रामीणों ने विरोध किया। आबकारी के जिला कार्यालय का घेराव कर विरोध प्रदर्शन हुआ। बागनदी में भी विरोध। इनमें 1000 से अधिक लोग शामिल हुए, जिनमें 50 प्रतिशत महिलाएं थीं। बालोद जिले में भी 17 शराब दुकानों को हाइवे के किनारे से शिफ्ट करने का विरोध हो रहा है। बालोद शहर में ही अब तक पांच बार प्रदर्शन हो चुका है। जिले में डौंडी, गुरूर, डौंडीलोहारा, गुण्डरदेही, सिकोसा, करहीभदर, कुसुमकसा में रैली निकाल कर विरोध प्रदर्शन किया गया। शेष|पेज 9
इनमें 3500 से अधिक लोग शामिल हुए। शासकीय कालेज बालोद, आईटीआई, लाइवलीहुड कालेज के लगभग 2 हजार छात्र-छात्राओं ने हस्ताक्षर अभियान भी चलाया। डौंडीलोहारा में शराब दुकान निर्माण शुरू किए जाने का विरोध कर रही 6 महिलाओं के खिलाफ प्रतिबंधात्मक धारा 151 के तहत मामला दर्ज किया गया है।
महासमुंद में 487 लोगों के खिलाफ प्रकरण
महासमुंद शहर के पांच वार्डों में आंदोलन हुए हैं। कलेक्ट्रेट और एसडीएम कार्यालय में प्रदर्शन करते हुए सात बार लोग पहुंचे। महासमुंद में सितली नाला समूह की शराब दुकानों को हाईवे से दूर करने के लिए प्रस्तावित जगहों का विरोध करते हुए लोगों ने भलेसर रोड, कुम्हार पारा, स्टेशन रोड, दलदली रोड और पिटियाझर रोड में आंदोलन किया। इनमें एक हजार से अधिक लोग शामिल हुए। दुकान के लिए तैयार हो रहे भवन निर्माण की सामग्रियां फेंकी जा रही हैं। शराब का विरोध करने वाले 487 लोगों के खिलाफ महासमुंद में पिछले 15 दिनों के अंदर 5 प्रकरण दर्ज किए गए हैं।
दुकान की जगह बदली
मनेंद्रगढ़ के पोखरापारा में शराब दुकान के विरोध में लोग प्रदर्शन कर चुके हैं। इसमें 300 से अधिक लोग शामिल हुए। आबादी क्षेत्र में दुकान बनाने पर सबसे ज्यादा विरोध हुआ। इसके बाद दुकान कहीं और शिफ्ट करने पर सहमति बनी।
चक्काजाम कर विरोध
मुंगेली जिले के रानीगांव, बेलतरा, सकरी, मुंगेली, मस्तूरी, गौरेला और लोरमी में शराब का विरोध हो चुका है। इनमें 1000 से अधिक लोग शामिल हुए। चक्काजाम करने के साथ लोगों ने धरना भी दिया।
बस्तर में भी प्रदर्शन
जगदलपुर में दो बार विरोध प्रदर्शन हुआ। राज्यपाल के नाम पर कलेक्टर को ज्ञापन सौंपा गया। दंतेवाड़ा जिला मुख्यालय से लगे टेकनार में शराब दुकान खोलने का ग्रामीणों ने विरोध किया। इनमें 100 से अधिक लोग शामिल हुए।
सरगुजा व सूरजपुर
सरगुजा जिले के गाड़ाघाट, सुभाषनगर, गंगापुर के अलावा बतौली व सीतापुर में प्रदर्शन। सूरजपुर जिले में स्थित बनारस रोड के लटोरी गांव में विरोध। इनमें 500 से ज्यादा लोग शामिल हुए। प्रस्तावित शराब दुकान स्थल पर लोगों ने धरना दिया, विरोध प्रदर्शन के कारण बंद कराया गया निर्माण कार्य।
कोरबा
कोरबा के कुआँभट्ठा, लालघाटघाट, जामपारा रोड, दादर खरमोरा, आगरखार दर्री में प्रदर्शन। इनमें 500 से अधिक लोग शामिल। कुआँभट्ठा में तोड़फोड़, बाकी जगह धरना, नारेबाजी। कुआँभट्ठा में 12 लोगों की गिरफ्तारी। लालघाट में 1 गिरफ्तारी धारा 151 के तहत प्रकरण दर्ज।
बिलासपुर
सात प्रदर्शन
5000 लोग शामिल हुए इनमें
300 गिरफ्तारी
भिलाई
25 प्रदर्शन
4,500 लोग शामिल हुए इनमें
101 गिरफ्तारी अब तक
रायगढ़
तीन प्रदर्शन
900 लोग हुए इनमें शामिल
कोई गिरफ्तारी नहीं
महासमुंद में फोर्स के साथ प्रशासन और बिल्डिंग ठेकेदार ने अपना सामान समेट लिया है। तय हो गया कि यहां शराब की दुकान नहीं बनेगी। इस खुशी में झूमते लोगों ने विधायक डा. विमल चोपड़ा के साथ जमकर गुलाल खेला।
महासमुंद | सितली नाला समूह की शराब दुकानों को पिटियाझर ले जाने का विरोध रंग लाया है। फोर्स के साथ प्रशासन भी मौके से पीछे हट गया। बिल्डिंग ठेकेदार ने निर्माण सामग्री समेट ली है। रायपुर जिले से आए मजदूरों को वापस भेज दिया गया है। अब तय हो गया है कि यहां शराब की दुकान नहीं बनेगी। सप्ताहभर से चल रहा विरोध भी शनिवार को जश्न के साथ स्थगित हो गया। शराब के लिए तैयार हो रहे दुकान का काम बंद होने की खुशी में झूमते लोगों ने होली के पहले ही यहां गुलाल उड़ाया। मौके पर मौजूद विधायक डा. विमल चोपड़ा ने कहा कि शराबबंदी को दैनिक भास्कर ने मुहिम बनाकर राज्य की शराब विरोधी पहली सफलता में अहम योगदान दिया है। खुशी में लोगों के साथ झूमते विधायक ने भी उड़ाए गुलाल।
शेष|पेज 9
काम शुरू होने के पहले आंदोलन पर डटे लोग
शनिवार की सुबह मजदूर और पुलिस बल के पहुंचने से पहले विधायक डा विमल चोपड़ा, शराब विरोधी मुहिम से जुड़े पूर्व जनपद अध्यक्ष भागीरथी चंद्राकर, पार्षद महेंद्र जैन, राजू चंद्राकर, अरविंद प्रहरे, सरपंच मोतीराम यादव, जितेंद्र साहू, जनक यादव, आनंद ध्रुव पहुंच गए। सबने कहा कि जितने लोगों को जेल भेजना है भेज दीजिए पर यहां शराब बिकने नहीं देंगे।
मां-बाप जेल गए तो बेटियों ने मांगी थी सुरक्षा
शराब दुकान के लिए बिल्डिंग निर्माण का विरोध कर रहे पिटियाझर, पतेरापाली, मुडमार, गौरखेड़ा और उमरदा के 224 लोगों को गिरफ्तार कर जेल भेजने के बाद रास्ते से स्कूल जाने वाली बेटियों ने सुरक्षा मांगने प्रदर्शन किया, कहा कि दुकान खोलने के लिए फोर्स लगाए हैं तो हमारी सुरक्षा के लिए भी बल दिया जाए।
अब जमीन के लिए जारी करेंगे निविदा
पिटियाझर में दुकान स्थानांतरण का विरोध होने के बाद प्रशासन ने अब जगह तलाशनी बंद कर दी है। विभाग ने दुकान चयन के लिए आ रही दिक्कतों से निपटने के लिए अब निविदा जारी करने का प्रस्ताव दिया है। अब मापदंड पर खरा उतरने वाले भूमिस्वामी बिल्डिंग बनाकर दुकान के लिए सहमति देंगे वहीं सरकारी महकमा शराब बेचेगा।
हफ्तेभर एक जगह केंद्रीत रहा माहौल
शहर समेत पांच गांव की आबादी ने पिटियाझर में शराब बेचने के लिए बन रहे दुकान के खिलाफ हफ्तेभर से आंदोलन छेड़ रखा था। शराब का विरोध कर रहे 224 लोगों को जेल भेजने के बावजूद आंदोलन थमा नहीं। प्रशासन को बिल्डिंग बनवाने के लिए फोर्स तैनात करना पड़ा और शीर्ष अफसर मौके पर मौजूद रहकर लोगों की गतिविधियों पर नजर बनाए हुए थे।
भास्कर न्यूज | रायपुर
शराब के खिलाफ राज्यभर में चल रहे आंदोलन को भाजपा के वरिष्ठ सांसद रमेश बैस ने खुला समर्थन दिया है। इसके साथ ही उन्होंने यह भी कहा कि पूरे राज्य में जब शराब के खिलाफ आंदोलन चल रहा है तब सरकार को शराब बेचने के अपने फैसले पर पुनर्विचार करना चाहिए। बैस ने दैनिक भास्कर से बातचीत में कहा कि शराब की लत से नई पीढ़ी बरबाद हो रही है। सभी लोग इस बात से चिंतित हैं। समाज का हर वर्ग शराब के खिलाफ आंदोलन कर रहा है। वह इस सामाजिक बुराई को रोकने के लिए ही आंदोलन हो रहे हैं। तब सरकार को शराब बेचने के अपने निर्णय पर फिर से सोचना चाहिए। उसे शराबबंदी की ओर ध्यान देना चाहिए। शराबबंदी की ओर सरकार द्वारा चरणबद्ध ढंग से आगे बढ़ने की बात कहे जाने पर बैस ने कहा कि अभी उनकी इस बारे में सरकार से कोई बात नहीं हुई है। उल्लेखनीय है कि भाजपा विधायक दल की बैठक में भी कई मंत्रियों और विधायकों ने शराब के मामले में खुलकर अपनी राय रखी थी। सरकार द्वारा शराब बेचे जाने के मामले में उन लोगों के नुकसान होने की आशंका जताई थी।
रामविचार भी चाहते हैं शराबबंदी
प्रदेश में पूर्ण शराबबंदी होनी चाहिए। जनता की भावना भी यही है। इसके लिए जनता को धीरे-धीरे तैयार करना चाहिए। एकाएक शराबबंदी नुकसान दायक हो सकती है। खासकर ट्राइबल इलाके में दिक्कत हो सकती है। इसलिए चरण-दर-चरण रोक लगनी चाहिए। राज्य सरकार की भी सोच यही है और वह उसी ओर बढ़ रही है।\\\'\\\' रामविचार नेताम, भाजपा अनुसूचित जनजाति मोर्चे के अध्यक्ष व पूर्व मंत्री
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva mag_Deva hin_Deva awa_Deva hin_Deva san_Deva bho_Deva mai_Deva npi_Deva hin_Deva bho_Deva npi_Deva mag_Deva hin_Deva hin_Deva awa_Deva npi_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva bho_Deva hin_Deva hin_Deva hin_Deva